# Tropheops microstoma

Tropheops microstoma és una espècie de peix pertanyent a la família dels cíclids i al superordre dels acantopterigis.

## Etimologia

L'epítet microstoma prové del grec i vol dir boca petita.

## Descripció

Fa 9,8 cm de llargària màxima. Aleta dorsal amb 18 espines i 9 radis. Anal amb 3 espines i 8 radis. Línia lateral amb 31 escates. 3 fileres d'escates a les galtes. Boca en posició inferior. 6 fileres de dents a la mandíbula inferior i 7 a la superior. 8 dents a la banda esquerra de la mandíbula inferior. Tots dos sexes tenen franges molt amples que arriben fins a la panxa. El mascle és gairebé completament blau amb bandes blaves molt fosques (les quals desapareixen o són incompletes al peduncle caudal), té els radis de les aletes caudal i dorsal de color blau brillant i les membranes grogues, mentre que l'aleta anal és principalment de color negre o blau molt fosc amb una banda blava clara. Les femelles són de color marró clar amb les escates del cos de color blau clar al centre; tenen franges amples de color marró fosc que s'estenen a l'aleta dorsal i formen grans taques de color marró fosc a la meitat proximal de l'aleta (la resta de l'aleta dorsal és de color marró clar amb taques crema que formen una franja); les galtes i l'opercle inferior amb reflexos blaus; la taca de l'opercle de color gris verdós i envoltada de reflexos blau-verd; les aletes anal i pelvianes amb les vores blanques, les espines de color marró fosc i els radis oliva fosc; l'aleta caudal amb els radis marrons i les membranes de color beix cremós; i les aletes pectorals clares.

## Reproducció

Les femelles són incubadores bucals.

## Alimentació

Es nodreix d'invertebrats i d'algues que creixen a les roques. El seu nivell tròfic és de 2,75.

## Hàbitat i distribució geogràfica

És un peix d'aigua dolça, demersal i de clima tropical (24 °C-26 °C; 13°S-15°S), el qual viu a Àfrica sud-oriental: és un endemisme de les badies arrecerades i d'aigües tranquil·les amb sediments o sense del llac Malawi a Malawi.

## Observacions

És inofensiu per als humans, el seu índex de vulnerabilitat és baix (14 de 100), els joves són coneguts per amagar-se en closques buides de Lanistes nyassanus i les seues principals amenaces són la sobrepesca i el seu àmbit geogràfic tan restringit.

## Referències

* 1 2 Catalogue of Life Arxivat 2015-09-24 a Wayback Machine. (anglès)
* ↑ Encyclopedia of Life (anglès)
* 1 2 Goldstein, H. M., 2009. Taxonomic review of the genus Tropheops (Cichlidae) with descriptions of new species from Lake Malawi, Africa. Master thesis. Pennsylvania State University, els Estats Units. 194 p.
* ↑ Maréchal, C., 1991. Pseudotropheus. p. 401-415. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4. Pàg. 409.
* 1 2 Baensch, H. A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle (Baixa Saxònia), Alemanya. 1216 p. Pàg. 974.
* ↑ Reproduction of Tropheops microstoma - FishBase (anglès)
* ↑ Konings, A., 1990. Ad Konings's book of cichlids and all the other fishes of Lake Malawi. T. F. H. Publications, Inc., Neptune City, Nova Jersey, 495 p. Pàgs. 402-404.
* ↑ Food items reported for Tropheops microstoma - FishBase (anglès)
* ↑ Sea Around Us (anglès)
* 1 2 3 FishBase (anglès)
* ↑ Hanssens, M. i J. Snoeks, 2004. Mbuna distribution and species richness. P. 321-331. A: Snoeks, J. (ed.). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, els Estats Units. 360 p. Pàg. 331.
* ↑ Snoeks, J. (ed.), 2004. The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, els Estats Units. 360 p. Pàg. 331.
* ↑ Konings, A., 1995. Malawi Cichlids in their Natural Habitat. Segona edició. Cichlid Press, St. Leon-Rot, Alemanya.
* ↑ Konings, A., 1989. Malawi cichlids in their natural habitat. Verduijn Cichlids, Holland & Lake Fish Movies, Alemanya Occidental. 303 p.
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* 1 2 UICN (anglès)
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, el Canadà. 217 p. M.Sc. thesis.

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2003. Col·lecció de peixos del Museu Reial d'Ontario. Museu Reial d'Ontario.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* YouTube (anglès)
* Imatge a Flickr